شەفەق نیوز/ قایمقام قەزای عکێکە لە باشوور
پارێزگای زیقار، حازم ححامی، ئمڕوو شەممە، راگەیان داوای وەکارهاوردن فڕۆکەی سەربازی
ئەرا یەکلاکردنەوەی مرافە هووزانەیلە لە قەزاگە
حجامی ئەرا ئاژانس شەفەق نیوز وت: ئەو مرافەی
هووزانە ک دوێەشەو بە وەخت دیریگ دەس وەپی کرد، و چەک قورس لەناوی وەکارهاوریا، رەسیە
یەک کوشیان و یەک زەخمدار.
قایمقام عکێکە وتیش؛ کوشیایەگە لە هیچ لایەنیگ
لە جەنەگە نییە، باوجی لە پاڵپشتی یەکیگیان بویە، و وەگولەی هاوەن کوشیاگە.
وتیش؛ قایمقامیەتەگە داوایگ خستە وەردەس
پارێزگارەگە و لەبان رازی بوی لە باوەت وەکارهاوردن فڕۆکەیل جەنگی ئەرا یەکلاکردنەوەی
جەنگە چەکدارەیل هاتگ لە قەزاگە، و هەمیش رەوانەکردن هێزەیل هاوبەش ئەرا ئی گیچەڵ جەنگە
ک لە شەفەق ئمڕوو دەس وەپیکرد، و یە دوو مانگە وەردەوامە.
